Iosephus Angelus Gurría
Iosephus Angelus Gurría Res apud Vicidata repertae: Nativitas: 8 Maii 1950; Tampicum Patria: Mexicum Nomen nativum: José Ángel Gurría Treviño Familia Coniunx: Lulu Quintana de Gurría Iosephus Angelus Gurría, vulgo plenius José Ángel Gurría Treviño (Tampico in urbe natus die 8 Maii 1950) est politicus Mexicanus et internationalis. Alumnus est universitatis nationalis autonomae Mexicanae universitatumque Ledesiensis et Harvardianae. Rector fuit argentariarum Mexicanarum evolutionis nationalis(es) ab anno 1992 et commercii externi(es) ab anno 1993. Cancellarius vel secretarius a rebus externis Mexicanus a die 1 Decembris 1994 et 31 Decembris 1997, secretarius a vectigalibus a die 1 Ianuarii 1998 ad 30 Novembris 2000 meruit, praeside Ernesto Zedillo. Res oeconomicas Mexici optimo modo emendavisse habetur. Ergo praeses Vincentius Fox candidaturam eius ad rectionem ordinis oeconomicae cooperationi et evolutioni favendis anno 2005 promovit, bono successu. Quo officio a die 1 Iunii 2006 fungitur.